આ અંગે મળતી માહિતી અનુસાર મહુવા તાલુકાના આમચક ગામે રહેતા અશોકભાઈ રવજીભાઈ હળપતિ તેમની પત્ની કાળીબેન સાથે શનિવારે બપોરના સમયે નજીકમાં આવેલ પુર્ણા નદી કિનારે માછલી પકડવા માટે ગયા હતા. તેઓ મચ્છરદાની વડે નદી કિનારા પર બેસી માછલી પકડી રહ્યા હતા તે વખતે વરસાદ ચાલુ હોય કાળી બેનનો પગ અચાનક લપસી જતા તેઓ નદીના પાણીમાં ગરક થઈ ગયા હતા. તેમના પતિ અશોકભાઈએ પત્નીને બચાવવા માટે ત્રણ વખત પાણીમાં ડૂબકી મારી પ્રયાસો કર્યા હતા પરંતુ તેમાં તેમને નિષ્ફળતા તેમણે ઘરે આવી પોતાના પુત્ર મહેશ ને આ અંગે જાણ કરી હતી. ત્યારબાદ ગ્રામજનોએ પણ નદીમાં શોધખોળ હાથ ધરી હતી પરંતુ કોઇ પત્તો લાગ્યો ન હતો. આથી રવિવારે સવારે ભોગ બનનાર ના પતિ અશોકભાઈએ મહુવા પોલીસ સ્ટેશનમાં જાણ કરતા પોલીસે જાણવા જોગ ફરિયાદ આગળની તપાસ હાથ ધરી છે.